Javier Tebas

Xavier Tebas Medrano, máis coñecido como Javier Tebas, nado en San Xosé (Costa Rica) o 31 de xullo de 1962, é un avogado e directivo español procedente de Huesca, considerado un dos dirixentes máis influentes do fútbol mundial. Desde 2013 é o presidente da Liga Nacional de Fútbol Profesional (tamén coñecida como LFP ou LaLiga) tras ser reelixido en decembro de 2023 para un cuarto mandato ata 2027​. Tebas prometeu que este será o seu último mandato.

Nome
Durante o Foro de La Vanguardia «Defensa del ecosistema futbolístico europeo» en marzo de 2023, o moderador do debate preguntoulle a Javier Tebas se o seu nome real e oficial é «Xavier» en catalán, ao que Tebas respondeu que si. Dixo que toda a súa familia lle chamaba «Xavi» e que na escola tamén lle chamaban así.La intervención completa de Javier Tebas en el Foros de Vanguardia¡Tebas desvela que su nombre real es Xavi!

 Traxectoria  
Licenciado en Dereito pola Universidade de Zaragoza, foi delegado provincial en Huesca das mocidades de Fuerza Nueva. A súa conexión co fútbol comeza cando é elixido presidente da Sociedad Deportiva Huesca en 1993, cargo que abandonou en 1998. A súa xestión destacou polo ascenso a Segunda División B e a profesionalización das estruturas do club.

A través do seu despacho asesorou en 1998 ao carismático presentador arxentino Marcelo Tinelli na compra do Club Deportivo Badajoz. Cando Tinelli abandonou o proxecto no ano 2000, quedou á fronte da institución pacense durante dous anos ata vendela en 2002 ao empresario portugués Antonio Barradas.

Foi elixido por primeira vez vicepresidente da Liga Nacional de Fútbol Profesional no ano 2001, como representante do Badajoz. A pesar de ser señalado por algúns como responsable da desaparición do club, a mesma produciuse dez anos despois da súa saída e durante a súa xestión non aumentaron as débedas contraídas. 

En 2003 foi elixido representante do G-30, grupo que engloba a trinta clubs de Primeira e Segunda División para a negociación conxunta dos seus dereitos audiovisuais en busca dunha repartición máis equitativa.

Nos anos sucesivos asesorou a diversos clubs de fútbol como Mallorca, Betis, Xerez CD (que o demandou pola xestión da súa concurso de acredores e cuxa querela foi desestimada e arquivada definitivamenteeldesmarque.com "Desestimada la querella del Xerez contra Tebas", 22/09/2015 ), Rayo Vallecano, Granada, Real Valladolid e Huesca. Tamén defendeu como avogado ao polémico empresario ucraíno Dmitry Piterman, propietario do Alavés.

O 15 de febreiro de 2013 anunciou que se presentaría ás eleccións á presidencia da Liga convocadas para o 27 de abril, sendo proclamado presidente o 26 de abril, ao ser o único candidato avalado por 32 dos 42 clubs con dereito a voto. O 11 de outubro de 2016 foi reelixido co aval de 37 dos 42 clubs con dereito a voto para un segundo mandato.

En 2014 publicou xunto a Pedro Torrens a súa primeira novela titulada "El fútbol no es así", unha ficción que foi levada á pantalla por Directv en formato de serie. 

No mes de xaneiro do 2018 a Serie A italiana realizou unha oferta a Javier Tebas para asumir a dirección da mesma, co obxectivo de aplicar os coñecementos do directivo e investir a tendencia decrecente do fútbol italiano no contexto mundial. Os clubs de LaLiga reaccionaron aprobando por 35 votos dos 42 posibles unha mellora salarial vinculada a unha cláusula de non competencia que impida a fichaxe de Tebas por calquera outra liga do mundo.

En decembro de 2019 foi reelixido para un terceiro mandato ata 2024. En decembro de 2023 foi reelexido para un cuarto mandato ata 2027. E Tebas prometeu que este será o seu último mandato.

 Vida persoal 
Javier Tebas é pai de catro fillos e está casado coa economista Marta Coiduras, que ademais é socia do seu despacho profesional.

 Notas 

 Véxase tamén 
 Ligazóns externas 
 Sitio web da LFP

Categoría:Dirixentes de fútbol de España
Categoría:Nados en Costa Rica
Categoría:Nados en 1962